ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση του εγκεκριμένου ρυμοτομικού
σχεδίου της πόλης του Λαυρίου Δήμου Λαυρεωτικής (Ν. Αττικής) στην περιοχή Νεάπολη και στο
Ο.Τ. 234, με άρση απαλλοτρίωσης σε τμήμα του,
μετατροπή του από κοινόχρηστο χώρο σε οικοδομήσιμο, κατάργηση και καθορισμό νέας οικο-
δομικής γραμμής, καθώς και καθορισμό χρήσεων
γης, όρων και περιορισμών δόμησης.
ΑΠΟΦΑΣΕΙΣ
Μερική ανάκληση της υπ’  αρ. 18495/28.5.1959
(Β’  231) απόφασης του Νομάρχη Καβάλας, περί
κήρυξης έκτασης ως αναδασωτέας, για έκταση
συνολικού εμβαδού 116,32 τ.μ. στη θέση «Ύψωμα
Βασιλάκη» της Δημοτικής Κοινότητας Καβάλας
του Δήμου Καβάλας της ΠΕ Καβάλας.
ΔΙΑΤΑΓΜΑΤΑ
(1)
Τροποποίηση του εγκεκριμένου ρυμοτομικού
σχεδίου της πόλης του Λαυρίου Δήμου Λαυρεωτικής (Ν. Αττικής) στην περιοχή Νεάπολη και
στο Ο.Τ. 234, με άρση απαλλοτρίωσης σε τμήμα
του, μετατροπή του από κοινόχρηστο χώρο σε οικοδομήσιμο, κατάργηση και καθορισμό νέας οι-
κοδομικής γραμμής, καθώς και καθορισμό χρήσεων γης, όρων και περιορισμών δόμησης.
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Των άρθρων 152 παρ. 1, 2 και 6, 154 και 160 παρ. 1
και 2 του Κώδικα Βασικής Πολεοδομικής Νομοθεσίας
(Δ’ 580/27.07.1999),
β) των άρθρων 31 παρ. 1 και 32 του ν. 4067/2012 «Νέος
Οικοδομικός Κανονισμός» (Α’ 79), όπως ισχύουν, το μεν
άρθρο 31 παρ. 1 μετά την αντικατάστασή του με το άρθρο 62 παρ. 2 του ν. 4280/2014 (Α’ 159), το δε άρθρο 32
μετά την τροποποίησή του με τα άρθρα 62 παρ. 1 του
ν. 4280/2014, 3 παρ. 2 του ν. 4315/2014 (Α’ 269) και 69
του ν. 4342/2015 (Α’ 143),
γ) του άρθρου εικοστού παρ. 1 του ν. 4787/2021 «Κύρωση Σύμβασης Διανομής Ακινήτου - Σύστασης Δικαι-
ώματος Επιφανείας Ακινήτου Μητροπολιτικού Πόλου
Ελληνικού - Αγίου Κοσμά, ρύθμιση συναφών θεμάτων
και άλλες διατάξεις» (Α’ 44),
δ) του Κώδικα νομοθεσίας για την προστασία των
αρχαιοτήτων και εν γένει της πολιτιστικής κληρονομιάς
(ν. 4858/2021, Α’ 220),
ε) του άρθρου 29 παρ. 4 περ. α του ν. 2831/2000 «Τροποποίηση των διατάξεων του ν. 1577/1985 “Γενικός Οικο-
δομικός Κανονισμός” και άλλες πολεοδομικές διατάξεις»
(Α’ 140), όπως ισχύει μετά την αντικατάσταση της περ. α
με το άρθρο 3 παρ. 1 του ν. 4315/2014,
στ) του άρθρου 20 παρ. 2 του ν. 2508/1997 «Βιώσιμη
οικιστική ανάπτυξη των πόλεων και οικισμών της χώρας
και άλλες διατάξεις» (Α’ 124), όπως αντικαταστάθηκε με
το άρθρο 1 παρ. 7 του ν. 4315/2014.
2. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
3. Την υπ΄αρ. 74103/5569/08.07.2023 κοινή απόφαση
του Πρωθυπουργού και του Υπουργού Περιβάλλοντος
και Ενέργειας «Ανάθεση αρμοδιοτήτων στον Υφυπουργό
Περιβάλλοντος και Ενέργειας, Νικόλαο Ταγαρά» (Β’ 4408).
4. Το υπό στοιχεία Γ.11038/31.05.2001 π.δ. «Χαρακτηρισμός ως παραδοσιακού τμήματος της πόλης Λαυρίου
(Ν. Αττικής) και καθορισμός ειδικών όρων και περιορισμών δόμησης αυτού» (Δ’ 473).
5. Την υπό στοιχεία ΑΙ/Φ02/30896/1243/11.07.1980
απόφαση του Υπουργού Πολιτισμού και Επιστημών
«Περί κηρύξεως της περιοχής Λαυρεωτικής, ως Αρχαιολογικού Χώρου, ιστορικού τόπου και τοπίου ιδιαίτερου
φυσικού κάλλους» (Β’ 852).
6. Την υπό στοιχεία ΥΠΟΠΑΙΘ/ΓΔΑΠΚ/ΔΙΠΚΑ/
ΤΠΚΑΧΜΑΕ/Φ57/177734/105727/9022/2609/29.06.2015
απόφαση του Αναπληρωτή Υπουργού Πολιτισμού, Παιδείας και Θρησκευμάτων «Έγκριση αναοριοθέτησης
χερσαίου και οριοθέτησης ενάλιου αρχαιολογικού χώρου Λαυρεωτικής, Π.Ε. Ανατολικής Αττικής, Περιφέρειας
Αττικής» (ΑΑΠ 175).
7. Την υπ΄αρ. 85766/6244/16.09.1993 κοινή απόφαση
των Υπουργών Γεωργίας και Περιβάλλοντος, Χωροταξίας
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 80
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 80/15.02.2024
και Δημοσίων Έργων «Έγκριση Γενικού Πολεοδομικού
Σχεδίου (Γ.Π.Σ.) του οικισμού Λαυρίου του Δήμου Λαυρεωτικής (Ν. Αττικής)» (Δ’ 1260), όπως τροποποιήθηκε
με την 2726/553/10.05.1995 όμοια απόφαση (Δ’ 374) και
την 20548/16.05.2006 απόφαση του Υπουργού Περιβάλλοντος, Χωροταξίας και Δημοσίων Έργων (Δ’ 456).
8. Την υπό στοιχεία 21170/Π-722/10.07.1992 απόφαση
του Νομάρχη Ανατολικής Αττικής «Αναθεώρηση εγκεκριμένου ρυμοτομικού σχεδίου Δήμου Λαυρεωτικής
(κλ.1:1000)» (Δ’ 844).
9. Την υπ΄αρ.  62/2022 απόφαση του Δημοτικού Συμβουλίου του Δήμου Λαυρεωτικής.
10. Την υπό στοιχεία 81/συν.25η/07.10.2022 γνωμοδότηση του Κεντρικού Συμβουλίου Πολεοδομικών Θε-
μάτων και Αμφισβητήσεων (ΚΕ.ΣΥ.ΠΟ.ΘΑ).
11. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133), και το γεγονός ότι
από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού
και του προϋπολογισμού του οικείου δήμου.
12. Την υπ΄αρ. 123/2023 γνωμοδότηση του Συμβουλίου της Επικρατείας.
Με πρόταση της Υπουργού Πολιτισμού και του Υφυπουργού Περιβάλλοντος και Ενέργειας, αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοτομικού σχεδίου της πόλης του Λαυρίου του Δήμου Λαυρε-
ωτικής (Ν. Αττικής) στην περιοχή Νεάπολη και σε τμήμα
του Ο.Τ. 234, το οποίο βρίσκεται εντός:
α) του τμήματος της πόλης του Λαυρίου που έχει χαρακτηριστεί ως παραδοσιακό με το Γ.11038/31.05.2001 π.δ.,
β) του αρχαιολογικού χώρου, ιστορικού τόπου και
τοπίου ιδιαίτερου φυσικού κάλλους της περιοχής Λαυρεωτικής, όπως κηρύχθηκε με την υπό στοιχεία ΑΙ/
Φ02/30896/ 1243/11.07.1980 απόφαση του Υπουργού
Πολιτισμού και Επιστημών και
γ) του χερσαίου και ενάλιου αρχαιολογικού χώρου
Λαυρεωτικής, όπως οριοθετήθηκαν με την υπό στοιχεία
ΥΠΟΠΑΙΘ/ΓΔΑΠΚ/ΔΙΠΚΑ/ΤΠΚΑΧΜΑΕ/Φ57/177734/105
727/9022/2609/29.06.2015 απόφαση του Αναπληρωτή
Υπουργού Πολιτισμού, Παιδείας και Θρησκευμάτων, και
ειδικότερα με:
α) άρση απαλλοτρίωσης στο τμήμα του Ο.Τ. 234 υπό
στοιχεία Τ3-Τ6-Τ4-Τ3, επιφάνειας 30,38 τ.μ., μετατροπή
του από κοινόχρηστο χώρο σε οικοδομήσιμο και ένταξή
του στο ίδιο Ο.Τ.,
β) κατάργηση και καθορισμό νέας οικοδομικής γραμμής,
όπως οι ανωτέρω ρυθμίσεις αποτυπώνονται στο σχετικό πρωτότυπο τοπογραφικό διάγραμμα σε κλίμακα
1:200 που θεωρήθηκε από τον Προϊστάμενο της Διεύθυνσης Τοπογραφικών Εφαρμογών του Υπουργείου Πε-
ριβάλλοντος και Ενέργειας με την 95708/2023 πράξη του
και αντίτυπό του σε φωτοσμίκρυνση συνδημοσιεύεται
με το παρόν διάταγμα.
Άρθρο 2
Στον ως άνω περιγραφόμενο οικοδομήσιμο χώρο
έχουν εφαρμογή οι όροι και περιορισμοί δόμησης, καθώς και οι χρήσεις γης που ισχύουν στο Ο.Τ. 234, στο
οποίο αυτός εντάσσεται.
Άρθρο 3
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 5 Φεβρουαρίου 2024
Η Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Οι Υπουργοί
Υφυπουργός
Περιβάλλοντος και Ενέργειας
Πολιτισμού
ΝΙΚΟΛΑΟΣ ΤΑΓΑΡΑΣ
ΣΤΥΛΙΑΝΗ ΜΕΝΔΩΝΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 80/15.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 80/15.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 80/15.02.2024
ΑΠΟΦΑΣΕΙΣ
Αριθμ. 54967
(2)
Μερική ανάκληση της υπ’ αρ. 18495/28.5.1959
(Β’ 231) απόφασης του Νομάρχη Καβάλας περί
κήρυξης έκτασης ως αναδασωτέας, για έκταση
συνολικού εμβαδού 116,32 τ.μ. στη θέση «Ύψωμα Βασιλάκη» της Δημοτικής Κοινότητας Καβά-
λας του Δήμου Καβάλας της ΠΕ Καβάλας .
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος.
2. Τις διατάξεις του άρθρου 44 του ν. 998/1979 (Α’ 289).
3. Τις διατάξεις του άρθρου 20 του ν. 3889/ 2010 (Α’ 182).
4. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξε-
ων των κυβερνητικών, διοικητικών και αυτοδιοικητικών
οργάνων στο διαδίκτυο “Πρόγραμμα Διαύγεια” και άλλες
διατάξεις» (Α’ 112), σε συνδυασμό με τον ν. 4727/2020
(Α’ 184).
5. Τις διατάξεις του ν. 4280/2014 «Περιβαλλοντική
αναβάθμιση και ιδιωτική πολεοδόμηση - Βιώσιμη ανάπτυξη οικισμών Ρυθμίσεις δασικής νομοθεσίας και άλλες
διατάξεις» (Α’ 159).
6. Τα άρθρα 47 έως 55 του ν. 4915/2022 (Α’ 63).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ)» (Α’ 160), όπως τροποποι-
ήθηκε με το π.δ. 29/2022 (Α’ 77).
8. Την υπό στοιχεία ΥΠΕΝ/ΔΔΥ/48478/3594/16.5.2022
κοινή υπουργική απόφαση «Καθορισμός των διοικητικών λεπτομερειών μεταφορά των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
9. Την υπό στοιχεία ΥΠΕΝ/ΔΝΕΠ/83988/2740/25.8.2022
κοινή απόφαση «Εξουσιοδότηση υπογραφής “Με εντολή
Υπουργού” του Υπουργού Περιβάλλοντος και Ενέργειας,
“Με εντολή Υφυπουργού” του Υφυπουργού Περιβάλλοντος και Ενέργειας και “Με εντολή Γενικού Γραμματέα
Δασών” του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους
των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
10. Τις υπ’ αρ. 153373/441/22.2.2017 (ΑΔΑ: 61ΤΗ46
53Π8-Ω7Θ) και 158577/1580/4.7.2017 (ΑΔΑ: Ψ1Ρ7465
3Π8-Ω1Ω) εγκυκλίους του Αναπληρωτή Υπουργού Περιβάλλοντος και Ενέργειας.
11. Την υπ’ αρ. 18495/28.5.1959 απόφαση του Νομάρχη Καβάλας «Περί κηρύξεως ως αναδασωτέων των
θέσεων 1) Καλαμίτσα, Τσαλή Ντερέ κ.λπ. και 2) Κιούπια,
Σούμπασι, Εσκή Καπού Περιφέρειας Δήμου Καβάλας»
(Β’ 231).
12. Τις υπ’ αρ. 13197/17.2.2015, 58255/4.9.2017 και
21638/11.4.2018 διαταγές της Γενικής Διεύθυνσης Δασών και Αγροτικών Υποθέσεων της Αποκεντρωμένης
Διοίκησης Μακεδονίας - Θράκης.
13. Την υπ’ αρ. 584/15.1.2021 απόφαση του Διευθυντή
Δασών Καβάλας «Ανάρτηση του Δασικού Χάρτη των Δημοτικών και Τοπικών Κοινοτήτων των Δήμων Καβάλας,
Παγγαίου, Νέστου και Θάσου, των Περιφερειακών Ενοτήτων Καβάλας και Θάσου και πρόσκληση για υποβολή
αντιρρήσεων κατά του περιεχομένου του» (ΑΔΑ: ΩΔΟΡΟΡ1Υ-Σ40).
14. Την υπ’ αρ. 385085/31.10.2022 απόφαση του Γενικού Γραμματέα Δασών του Υπουργείου Περιβάλλοντος
και Ενέργειας «Κύρωση δασικού χάρτη για το σύνολο
του Νομού Καβάλας ήτοι των Δημοτικών και Τοπικών
Κοινοτήτων των Δήμων Καβάλας, Παγγαίου, Νέστου και
Θάσου των Περιφερειακών Ενοτήτων Καβάλας και Θάσου» (Δ’ 777), σύμφωνα με τις διατάξεις του άρθρου 17
του ν. 3889/2010, στην οποία δεν συμπεριλαμβάνεται η
αναφερόμενη έκταση.
15. Τον υπ’ αρ. 6084/31.12.1970 προσωρινό τίτλο του
Δασάρχη Καβάλας.
16. Το από 5.1.2024 Πρωτόκολλο Οριοθεσίας σε δημόσια, δασικού χαρακτήρα έκταση, εμβαδού 600,00 τ.μ.
στη θέση «Ύψωμα Βασιλάκη» της Δ.Κ. Καβάλας του Δήμου Καβάλας, του υπ’ αρ. 6084/31.12.1970 προσωρινού
παραχωρητηρίου.
17. Την υπ’ αρ. 27002/19.1.2024 εισήγηση του Δασαρχείου Καβάλας, αποφασίζουμε:
Ανακαλούμε μερικώς, σύμφωνα με τις διατάξεις του
άρθρου 44 του ν. 998/1979, την υπ’ αρ. 18495/28.5.1959
(Β’ 231) απόφαση του Νομάρχη Καβάλας, με την οποία
κηρύχθηκε ως αναδασωτέα, έκταση επιφάνειας 15.250
περίπου στρεμμάτων, για έκταση εμβαδού 116,32 τ.μ.,
στη θέση «Ύψωμα Βασιλάκη» της Δημοτικής Κοινότητας
Καβάλας του Δήμου Καβάλας της Π.Ε. Καβάλας.
Η εν θέματι έκταση, εμβαδού 116,32 τ.μ., σύμφωνα με
τον δασικό χάρτη της Δ.Κ. Καβάλας, που κυρώθηκε με την
υπ’ αρ. 385085/31.10.2022 (Δ’ 777) (ΑΔΑ: 9ΨΠΚ4653Π8ΙΝΡ) απόφαση του Γενικού Γραμματέα Δασών του Υ.Π.ΕΝ.
και αναμορφώθηκε με την υπ’ αρ. 67152/27.11.2023
(Δ’ 995) απόφαση του ιδίου κατατάχθηκε ως εξής:
i. τμήμα εμβαδού 37,22 τ.μ. στην κατηγορία ΔΔ (δασικής μορφής το έτος 1945 - δασικής μορφής κατά τον
πρόσφατο ορθοφωτοχάρτη) (KATHGORAL DX) και ΑΝ
(έκταση κηρυγμένη ως αναδασωτέα) (KATHGORAL 1)
και έλαβε Κωδικό Αριθμό DKA 2102501158,
ii. τμήμα εμβαδού 79,10 τ.μ. στην κατηγορία ΔΑ (δασικής μορφής το έτος 1945 - άλλης μορφής κατά τον
πρόσφατο ορθοφωτοχάρτη) (KATHGORAL DX) και ΑΝ
(έκταση κηρυγμένη ως αναδασωτέα) (KATHGORAL 1)
και έλαβε Κωδικό Αριθμό DKA 2102500210, που αποτελούν τμήμα του με στοιχείο (15) του προοιμίου δασι-
κού παραχωρητηρίου, το οποίο οριοθετήθηκε με τελικό
πρωτόκολλο οριοθεσίας την 5-1-2024 (βλ. στοιχείο 16
του προοιμίου).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 80/15.02.2024
Η αναφερόμενη επιφάνεια αποτελείται από δύο τμήματα ήτοι:
- Τμήμα 1 εμβαδού 114,63 τ.μ. που ορίζεται με στοιχεία
[Α, Β, Γ, Δ, Ε, Ζ, Α],
- Τμήμα 2 εμβαδού 1,69 τ.μ. που ορίζεται με στοιχεία
[Θ, Ι, Κ, Θ],
και τις αντίστοιχες συντεταγμένες, όπως αυτές αποτυπώνονται στο επισυναπτόμενο τοπογραφικό διάγραμμα,
κλίμακας 1:500, το οποίο περιέχει απόσπασμα προσανατολιστικού χάρτη σε κλίμακα 1:200.000.
Κατά της παρούσας απόφασης επιτρέπεται υποβολή αίτησης ακύρωσης στο αρμόδιο Διοικητικό Εφετείο
Θεσσαλονίκης (άρθρο 47 του ν. 3900/2010, Α’ 213) εντός
προθεσμίας εξήντα (60) ημερών, αρχόμενης από την επόμενη της δημοσίευσή της (άρθρο 46 του π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης, προς τον
Γενικό Γραμματέα Δασών του Υ.Π.ΕΝ. από οποιονδήποτε
έχει έννομο συμφέρον, σύμφωνα με τις διατάξεις της
παρ. 3 του άρθρου 35 του ν. 4280/2014 και της παρ. 4
του άρθρου 44 του ν. 998/1979.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 80/15.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 80/15.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 31 Ιανουαρίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής Δασικής Πολιτικής
Μακεδονίας - Θράκης.
ΝΙΚΗΤΑΣ ΦΡΑΓΚΙΣΚΑΚΗΣ

[Source: 20240400080.pdf | Tokens: 12261]